স্টাফ রিপোর্টার ॥ হবিগঞ্জ সদর হাসপাতালে ডাক্তার, কর্মচারীদের হামলা ও হাসপাতালে ভাংচুর করেছে একদল যুবক। ঘটনার সাথে জড়িত থাকার অভিযোগে ১ জনকে আটক করেছে পুলিশ। এ ঘটনায় ১ ঘন্টা কর্মবিরতি পালন করে হাসপাতালের সকল ডাক্তার, নার্সসহ স্টাফরা। গতকাল বৃহস্পতিবার সকাল ৯টায় এ ঘটনাটি ঘটে। শিশু রোগীর স্বজনদের অভিযোগ তাদের বাড়ি বানিয়াচং উপজেলার দত্তপাড়া গ্রামে। ওই সময় প্রবাসি আব্দুল মজিদের ২ বছরের কন্যা খাদিজা বেগম পানিতে পড়ে গেলে পরিবারের লোকজন তাকে হবিগঞ্জ সদর হাসপাতালে নিয়ে আসে। এ সময় জরুরী বিভাগের ডাক্তার মিঠুন রায় ওই শিশুকে দেখে একটি নাপা সিরাপ প্রেসক্রিপশনে লিখে দেন। এ সময় তারা বলেন, রোগীর অবস্থা খুবই খারাপ। নাপায় কমবে না। এ সময় ডাক্তার মিঠুন প্রেসক্রিপশনে আরো কিছু ঔষুধ ...